[{"text_idx": "#000025", "text": "Mae criw yn Abertawe a Gorllewin Cymru wedi creu adnodd newydd i\u2019ch cychwyn chi ar y daith o ddod i adnabod eich hun. Yma, mae Laura Karadog, athrawes yoga trwy gyfrwng y Gymraeg, yn esbonio mwy..."}, {"text_idx": "#000026", "text": "A group of people from Swansea and West Wales have created a new resource to start you on the journey to get to know yourself. Here, Laura Karadog, Welsh-medium yoga teacher, explains more..."}, {"text_idx": "#000027", "text": "Ar Ebrill 27ain, lansiwyd Ap Cwtsh, sef ap Cymraeg sydd yn cyflwyno defnyddwyr i dechnegau myfyrio syml. Nod yr ap yw helpu pobl cychwyn ar y daith fewnol i ddod i adnabod eu hunain ac i ddarganfod y bodlonrwydd a\u2019r heddwch sydd tu mewn i bob un ohonom."}, {"text_idx": "#000028", "text": "Rwyf yn ymarfer yoga ers ugain mlynedd, ac yn dysgu yoga i eraill ers 13 mlynedd. Yn ystod y cyfnod hwnnw, rwyf wedi gweld yoga yn datblygu o rywbeth oedd yn cael ei gysylltu gyda hipis a merched canol oed i fod yn \u2018frand\u2019 byd-eang gwerth biliynau sydd yn cael ei hysbysebu gan ferched ifanc, hypermobile tenau mewn leggings drud: edrychwch ar #yoga ar Instagram."}, {"text_idx": "#000029", "text": "Bellach, os ydw i\u2019n dweud wrth rhywun fy mod yn dysgu yoga, yn hytrach na gofyn \u201cBeth yw yoga?\u201d maent yn fwy tebygol o ofyn \u201cPa fath o yoga? Wyt ti wedi clywed am hot yoga / goat yoga / beer yoga?\u201d Mae yoga, ac yn fwy diweddar ymwybyddiaeth ofalgar neu mindfulness, bellach yn dermau sydd wedi cyrraedd y brif ffrwd."}, {"text_idx": "#000030", "text": "Gallwn ddathlu hyn i raddau gan fod y potensial i fwy o bobl gael eu cyflwyno i fuddiannau disgyblaethau fel yoga ac ymwybyddiaeth ofalgar. Ond ar y llaw arall, pan mae rhywbeth yn cael ei boblogeiddio fel hyn, mae\u2019n berygl o gael ei lastwreiddio a\u2019i gamddehongli. O ystyried hynny, pan ddaeth y cynnig i gyfrannu at Ap myfyrio Cymraeg, bum yn pendroni\u2019n hir os y dyliwn i wneud a\u2019i peidio. Ond, o drafod gyda Eleri Griffiths o Fenter Iaith Abertawe, daeth yn glir ein bod yn gytu\u0302n ar sawl peth."}, {"text_idx": "#000031", "text": "Yn gyntaf, roeddem yn cytuno na allai ap gymryd lle cyswllt gydag athro mewn bywyd go iawn. Yn hytrach, roeddem yn gytu\u0302n y gallai ymarfer drwy gyfrwng ap fod yn fan cychwyn da ar gyfer dysgu mwy am ddisgyblaethau fel yoga a myfyrio. Oherwydd hynny, penderfynom greu \u2018Y Llyfr Lles\u2019 sef cyfeirlyfr o athrawon ledled Cymru sydd yn gallu dysgu yoga, myfyrio a disgyblaethau eraill megis Tai Chi a Qi Gong trwy gyfrwng y Gymraeg. Mae\u2019r Llyfr Lles ar gael ar wefan Ap Cwtsh."}, {"text_idx": "#000032", "text": "Yn ail, roeddem yn cytuno ar bwysigrwydd cyflwyno\u2019r disgyblaethau hyn trwy gyfrwng y Gymraeg. Pan fydda i\u2019n dysgu yoga yn Gymraeg, mae pobl yn aml yn so\u0302n pa mor wahanol yw\u2019r profiad i fod mewn dosbarth cyfrwng Saesneg. Weithiau byddant yn dweud eu bod yn gallu ymlacio\u2019n haws neu eu bod yn deall yn well neu eu bod yn teimlo\u2019n fwy cartrefol. A chan fod nifer o bobl yng Nghymru eisoes yn defnyddio apiau myfyrio megis \u2018headspace\u2019 a \u2018calm\u2019, roeddem eisiau sicrhau fod opsiwn Cymraeg ar gael iddynt hefyd."}, {"text_idx": "#000033", "text": "Yn olaf, roeddem yn gytu\u0302n y dylai\u2019r ap fod ar gael yn rhad ac am ddim."}, {"text_idx": "#000035", "text": "\u201cAsk a Welsh person what a \u2018cwtch\u2019 is and often they\u2019ll give you a fond smile \u2013 because a cwtch is evocative \u2013 it has the magical quality of transporting someone back to the safety of their childhood. This corresponds with the word\u2019s other meaning, which is a place to safely store things \u2013 if you give someone a cwtch, you\u2019re figuratively giving them a \u2018safe place\u2019.\u201d"}, {"text_idx": "#000036", "text": "Rydym yn gobeithio y bydd Ap Cwtsh felly yn hafan ddigidol i Gymry droi tuag ato er mwyn cychwyn ar y daith o gysylltu\u2019n ddyfnach gyda nhw eu hunain drwy dechnegau myfyrio, yoga a disgyblaethau tebyg. Yn ogystal a theimlo fel hafan glud, rydym yn gobeithio y bydd yr ap yn adlewyrchu cynhesrwydd a natur groesawgar y Cymry ac yn helpu\u2019r defnyddiwr i deimlo fel petai\u2019n rhoi cwtsh iddo ef/hi ei hun wrth ei ddefnyddio. Wrth ddysgu yoga, un o\u2019r prif bethau yr wyf yn ei bwysleisio yw pwysigrwydd trin ein hunain gyda charedigrwydd a chariad. Rwyf yn gobeithio fod hyn yn cael ei gyfleu yn Ap Cwtsh."}, {"text_idx": "#000037", "text": "I helpu creu\u2019r naws gartrefol a Chymreig yn yr ap, rydym wedi cydweithio gyda\u2019r cerddorion talentog, Delyth ac Angharad Jenkins, sydd wedi cyfrannu cerddoriaeth gefndirol arbennig iawn ar gyfer y myfyrdodau. Hefyd, mae Betsan Evans yn ffotograffydd gwych sydd wedi cyfrannu lluniau o harddwch naturiol Cymru fydd i\u2019w gweld ar y sgrin wrth i bobl ddefnyddio Ap Cwtsh."}, {"text_idx": "#000038", "text": "Mewn byd sydd yn llawn ansicrwydd, rydym yn gobeithio y bydd Ap Cwtsh yn annog pobl i gymryd y cam cyntaf i ddod i adnabod eu hunain ar lefel ddyfnach. Ac rydym wrth ein boddau ein bod yn gallu cynnig hyn trwy gyfrwng y Gymraeg."}, {"text_idx": "#000039", "text": "Rydym yn gobeithio y bydd yr ap yn adlewyrchu cynhesrwydd a natur groesawgar y Cymry ac yn helpu\u2019r defnyddiwr i deimlo fel petai\u2019n rhoi cwtsh iddo ef/hi ei hun wrth ei ddefnyddio."}, {"text_idx": "#000041", "text": "\u201cAsk a Welsh person what a \u2018cwtch\u2019 is and often they\u2019ll give you a fond smile \u2013 because a cwtch is evocative \u2013 it has the magical quality of transporting someone back to the safety of their childhood. This corresponds with the word\u2019s other meaning, which is a place to safely store things \u2013 if you give someone a cwtch, you're figuratively giving them a \u2018safe place\u2019.\u201d"}, {"text_idx": "#000042", "text": "Y diweddaraf oddi wrth Erthyglau"}, {"text_idx": "#000043", "text": ": Beth yw iechyd meddwl? / What is mental health?"}, {"text_idx": "#000044", "text": "Erbyn heddiw, clywn yn aml am iechyd meddwl a salwch meddwl. Ond"}, {"text_idx": "#000046", "text": "Yn debyg i bob diwydiant, mae gan gyfieithu ei jargon a\u2019i brosesau"}, {"text_idx": "#000052", "text": "Mae yn gartref i wybodaeth am iechyd meddwl yn Gymraeg ar"}]